ai4bharat/Pralekha huggingface dataset:
સંસ્કૃતિ મંત્રાલય
આજે આંતરરાષ્ટ્રીય યોગ દિને, ‘યોગ, ભારતીય ધરોહર’ના થીમ સાથે સમગ્ર ભારતમાં 75 ધરોહર સ્થળોએ યોગ કાર્યક્રમો યોજવામાં આવ્યા
શ્રી પ્રહલાદ સિંહ પટેલે યુવાઓને તંદુરસ્ત અને ખુશહાલ ભવિષ્ય માટે યોગ અપનાવવાનો અનુરોધ કર્યો
સાતમા આંતરરાષ્ટ્રીય યોગ દિવસ પ્રસંગે આજે દિલ્હીમાં ઐતિહાસિક લાલ કિલ્લા ખાતે સાંસ્કૃતિક અને પર્યટન માટેના કેન્દ્રીય રાજ્ય કક્ષાના  મંત્રી શ્રી પ્રહલાદ સિંહ પટેલે સાંસ્કૃતિક અને પર્યટન મંત્રાલયના અધિકારીઓ, યોગ નિષણાતો અને યોગ ચાહકોની સાથે યોગ કર્યા હતા. ‘આઝાદી કા અમૃત મહોત્સવ’ના ભાગરૂપે કેન્દ્રીય મંત્રી ‘યોગ, એક ભારતીય ધરોહર’ ઝુંબેશની આગેવાની લઈ રહ્યા હતા. આઝાદીના 75 વર્ષોની ઉજવણી કરવા માટે સમગ્ર દેશના 75 સાંસ્કૃતિક ધરોહરના સ્થળોએ મંત્રાલયની તમામ સંસ્થાઓની સક્રિય ભાગીદારી સાથે આ કાર્યક્રમ યોજવામાં આવ્યો હતો. હાલની મહામારીને સ્થિતિને ધ્યાનમાં રાખીને, દરેક સ્થળે યોગ માટે ભાગ લેનારાની સંખ્યા 20 સુધી નિયંત્રિત રાખવામાં આવી હતી. યોગના નિદર્શન પૂર્વે, કેન્દ્રીય મંત્રી અને કાર્યક્રમમાં હાજર રહેલાએ આંતરરાષ્ટ્રીય યોગ દિનના અવસરે પ્રધાનમંત્રી શ્રી નરેન્દ્ર મોદીના સંબોધનનું જીવંત પ્રસારણ નિહાળ્યું હતું.
લાલ કિલ્લા પર યોગ ઉજવણી બાદ પત્રકારો સાથે વાત કરતા શ્રી પ્રહલાદ સિંહ પટેલે જણાવ્યું હતું કે, યોગ આપણો મહાનતમ વારસો છે. આ વેલનેસ મંત્ર સમગ્ર વિશ્વમાં લોકપ્રિય બનાવવાનો શ્રેય પ્રધાનમંત્રી શ્રી નરેન્દ્ર મોદીને જાય છે. અને એના પરિણામે, આજે સમગ્ર વિશ્વ આંતરરાષ્ટ્રીય યોગ દિવસ મનાવી રહ્યો છે અને લોકોએ યોગને એમનાં જીવનનો અભિન્ન ભાગ બનાવી દીધા છે. તેમણે વધુમાં ઉમેર્યું હતું કે, આઝાદીના 75 વર્ષોને ઉજવવા માટે અમૃત મહોત્સવના ભાગરૂપે આંતરરાષ્ટ્રીય યોગ દિવસ 2021 ઉજવવામાં આવી રહ્યો છે. એ અનુસાર, સાંસ્કૃતિક મંત્રાલયે સમગ્ર દેશમાં 75 ધરોહર સ્થળોએ યોગ કાર્યક્રમો આયોજિત કર્યા છે. તેમણે યુવાઓને, તંદુરસ્ત અને ખુશહાલ ભવિષ્ય માણવા માટે યોગને એમનાં જીવનમાં વણી લેવાનો અનુરોધ કર્યો હતો.
શ્રી પટેલે વધુમાં જણાવ્યું હતું કે પ્રધાનમંત્રીએ જાહેરાત કરી છે કે વિશ્વને એમયોગ એપ આજે મળી રહી છે, આ એપ સામાન્ય યોગ પ્રોટોકોલ્સના આધારે ઘણી બધી ભાષાઓમાં યોગની તાલીમના ઘણા વીડિયો પૂરાં પાડશે. તેમણે ઉમેર્યું હતું કે એમયોગ એપ વિશ્વના તમામ લોકોને તંદુરસ્ત અને ખુશહાલ જીવન જીવવામાં મદદ કરશે.
લાલ કિલ્લા ખાતે આચાર્ય પ્રતિષ્ઠાના માર્ગદર્શનમાં યોગ આસનોનું નિદર્શન કરવામાં આવ્યું હતું. ભારત સરકારના સાંસ્કૃતિક સચિવ શ્રી રાઘવેન્દ્ર સિંહ, ભારત સરકારના પર્યટન સચિવ શ્રી અરવિંદ સિંહ અને મંત્રાલયના અન્ય વરિષ્ઠ અધિકારીઓ પણ આ યોગ ઝુંબેશમાં ઉપસ્થિત રહ્યા હતા.
સાંસ્કૃતિક મંત્રાલયે ઇલોરાની ગુફાઓ , નાલંદા , સાબરમતી આશ્રમ , હમ્પી , લડાખ શાંતિ સ્તુપ , શીશ મહલ , રાજીવ લોચન મંદિર , બૉમ્ડિલા  અને અન્ય જેવા સાંસ્કૃતિક ધરોહરના સ્થળોએ યોગ અને સાંસ્કૃતિક કાર્યક્રમોનું આયોજન કર્યું હતું.
શીશ મહલ, પતિયાલા
વારાંગલ કિલ્લો, વારાંગલ
ઇલોરાની ગુફાઓ, ઇલોરામ ઔરંગાબાદ
ગંગૈકોંદા ચોલાપુરમ
બોમ્ડિલા 
રાજીવ લોચન મંદિર, છત્તીસગઢ
હમ્પી સર્કલ
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ડો. મનસુખ માંડવિયાએ દેશમાં ડેન્ગ્યુના વધતા જતા કેસોને ધ્યાનમાં રાખીને જાહેર આરોગ્ય પ્રણાલીની નિવારણ, નિયંત્રણ અને વ્યવસ્થાપન માટેની પરિસ્થિતિ અને સજ્જતાની સ્થિતિની સમીક્ષા કરી
રાજ્યો/કેન્દ્રશાસિત પ્રદેશોને ડેન્ગ્યુના નિવારણ અને નિયંત્રણ માટે કેન્દ્ર દ્વારા જારી કરવામાં આવેલી માર્ગદર્શિકાઓનું પાલન કરવાની સલાહ આપવામાં આવી
કેન્દ્રીય આરોગ્ય અને પરિવાર કલ્યાણ મંત્રી ડો.મનસુખ માંડવિયાએ ભારતમાં ડેન્ગ્યુની સ્થિતિ અને જેમાં દેશભરમાં ડેન્ગ્યુના કેસોમાં તાજેતરમાં થયેલા વધારાને ધ્યાનમાં રાખીને ડેન્ગ્યુના નિવારણ, નિયંત્રણ અને વ્યવસ્થાપન માટે જાહેર આરોગ્ય તંત્રની સજ્જતાની સમીક્ષા કરવા માટે એક ઉચ્ચ સ્તરીય બેઠકની અધ્યક્ષતા કરી હતી.
કેન્દ્રીય આરોગ્ય પ્રધાનને રાષ્ટ્રવ્યાપી ડેન્ગ્યુની પરિસ્થિતિ વિશે માહિતગાર કરવામાં આવ્યા હતા. દેશમાં ડેન્ગ્યુના કેસોની વધતી જતી સંખ્યાને કારણે ઊભા થયેલા પડકારને રેખાંકિત કરતાં ડો. માંડવિયાએ ડેન્ગ્યુ સામે તૈયાર રહેવાના મહત્ત્વને નોંધ્યું હતું. તેમણે અધિકારીઓને ડેન્ગ્યુ માટે નિવારણ, નિયંત્રણ અને વ્યવસ્થાપનના પગલાંને સંપૂર્ણપણે સજ્જ કરવા અને મજબૂત બનાવવા સૂચના આપી હતી.
ડો.માંડવિયાએ જણાવ્યું હતું કે કેન્દ્ર સરકારે રાજ્યોને સ્ક્રિનિંગ કિટ માટે તમામ જરૂરી સહાય પૂરી પાડી છે અને ફોગિંગ અને આઇઇસી પ્રવૃત્તિઓ માટે પણ નાણાકીય સહાય પૂરી પાડી છે. હેલ્થકેર વર્કર્સને પણ ટ્રેનિંગ આપવામાં આવી છે. તેમણે રાજ્યોને ડેન્ગ્યુના નિવારણ અને નિયંત્રણ માટે કેન્દ્ર દ્વારા જારી કરવામાં આવેલી માર્ગદર્શિકાનું પાલન કરવા વિનંતી કરી.
કેન્દ્રીય આરોગ્ય મંત્રી શ્રીએ એમ પણ જણાવ્યું હતું કે, કેન્દ્ર સરકાર દ્વારા રાજ્યોને પ્રોગ્રામ ઇમ્પ્લિમેન્ટેશન પ્લાન  હેઠળ ડેન્ગ્યુને અટકાવવા અને તેને નિયંત્રિત કરવા માટે નીચેની પ્રવૃત્તિઓ માટે પર્યાપ્ત ભંડોળ પૂરું પાડવામાં આવે છે.
- દેખરેખ – રોગ અને એન્ટોમોલોજીકલ સર્વેલન્સ
- કેસ મેનેજમેન્ટ- કેસોનું અસરકારક સંચાલન અને મૃત્યુને ટાળવું
- લેબોરેટરી નિદાન – કેસોના વહેલાસર નિદાન માટે એલિસા આધારિત એનએસ1 એન્ટિજેન ટેસ્ટ કિટ ની પ્રાપ્તિ. 
- વેક્ટર નિયંત્રણ અને વ્યવસ્થાપન – સ્થાનિક સંવર્ધન ચેકર્સ  અને આશાનાં જોડાણમાં વેક્ટર સંવર્ધન અને સ્ત્રોતમાં ઘટાડો કરવાની પ્રવૃત્તિઓને નાબૂદ કરવી. ફોગિંગ મશીનોની ખરીદી માટે બજેટની જોગવાઈ છે.
- જંતુનાશકો: જંતુનાશકોની પ્રાપ્તિ 
- ક્ષમતા નિર્માણ- તાલીમ, માનવ સંસાધનને મજબૂત કરવું અને કાર્યકારી સંશોધન
- વર્તણૂકમાં પરિવર્તન સંચાર - સામાજિક ગતિશીલતા અને આઇ.ઇ.સી.
- આંતર-ક્ષેત્રીય સંકલન – વિવિધ લાઇન વિભાગોની સંડોવણી
- દેખરેખ અને નિરીક્ષણ - અહેવાલોનું વિશ્લેષણ, સમીક્ષા, ફીલ્ડ મુલાકાત અને પ્રતિસાદ
એન્ટોમોલોજીકલ કમ્પોનન્ટ - ઝોનલ એન્ટોમોલોજીકલ યુનિટ્સ :
- એન્ટોમોલોજીકલ લેબને મજબૂત બનાવવા માટે લોજિસ્ટિક્સ
- દેખરેખ અને મૂલ્યાંકન
- ક્ષેત્રની પ્રવૃત્તિઓ માટે ગતિશીલતા આધાર
- એન્ટોમોલોજિસ્ટ અને જંતુ સંગ્રહકોની ભરતી
આ બેઠકમાં શ્રીમતી એલ. એસ. ચાંગસાન, એએસ અને એમડી , આરોગ્ય મંત્રાલય; શ્રીમતી આરાધના પટનાયક, આરોગ્ય મંત્રાલયનાં સંયુક્ત સચિવ; આરોગ્ય મંત્રાલયના સંયુક્ત સચિવ ડો.માનશ્વી કુમાર અને વરિષ્ઠ અધિકારીઓ અને જાહેર આરોગ્ય નિષ્ણાતો ઉપસ્થિત રહ્યા હતા.
CB/GP/JD
(Visitor Counter : 62
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 219.63 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 1,39,111 ડોઝ આપવામાં આવ્યા
ભારતમાં સક્રિય કેસનું ભારણ 18,317 થયું
સક્રિય કેસનું ભારણ હાલમાં 0.04% છે
સાજા થવાનો દર હાલમાં 98.77% નોંધાયો
છેલ્લા 24 કલાકમાં 2,081 દર્દીઓ સાજા થયા, કુલ વધીને 4,41,04,933 દર્દીઓ સાજા થયા
છેલ્લા 24 કલાકમાં ભારતમાં 1,604 નવા કેસ નોંધાયા
દૈનિક પોઝિટિવીટી દર 1.02% પહોંચ્યો
સાપ્તાહિક પોઝિટિવીટી દર હાલમાં 1.08% છે
કુલ 90.08 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 1,57,218 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 91
મંત્રીમંડળ
કેબિનેટે લેફ્ટ વિંગ એક્સ્ટ્રીમિઝમ  વિસ્તારોમાં સુરક્ષા સ્થળો પર 2G મોબાઇલ સાઇટ્સને 4Gમાં અપગ્રેડ કરવાની મંજૂરી આપી
આ LWE વિસ્તારોમાં બહેતર ઇન્ટરનેટ અને ડેટા સેવાઓને સક્ષમ કરાશે
સ્થાનિક ઉત્પાદનને પ્રોત્સાહન આપશે અને આત્મનિર્ભર ભારતના ઉદ્દેશ્યોને પરિપૂર્ણ કરશે
પ્રોજેક્ટનો કુલ ખર્ચ રૂ. 2426.39 કરોડ છે
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે LWE વિસ્તારોમાં સુરક્ષા સ્થળો પર 2G મોબાઇલ સેવાઓને 4Gમાં અપગ્રેડ કરવા માટે યુનિવર્સલ સર્વિસ ઓબ્લિગેશન ફંડ  પ્રોજેક્ટને મંજૂરી આપી છે.
પ્રોજેક્ટ રૂ. 1,884.59 કરોડ ના અંદાજિત ખર્ચે 2,343 લેફ્ટ વિંગ એક્સ્ટ્રીમિઝમ ફેઝ-1 સાઇટ્સને 2Gથી 4G મોબાઇલ સેવાઓમાં અપગ્રેડ કરવાની કલ્પના કરે છે. આમાં પાંચ વર્ષ માટે O&Mનો સમાવેશ થાય છે. જો કે, બીએસએનએલ તેના પોતાના ખર્ચે અન્ય પાંચ વર્ષ માટે સાઇટ્સની જાળવણી કરશે. આ કામ બીએસએનએલને આપવામાં આવશે કારણ કે આ સાઇટ્સ બીએસએનએલની છે.
કેબિનેટે રૂ. 541.80 કરોડના અંદાજિત ખર્ચે પાંચ વર્ષના કરારના સમયગાળા પછીના વિસ્તૃત સમયગાળા માટે BSNL દ્વારા LWE ફેઝ-1 2G સાઇટ્સના સંચાલન અને જાળવણી ખર્ચના ભંડોળને પણ મંજૂરી આપી હતી. એક્સ્ટેંશન કેબિનેટ દ્વારા મંજૂરીની તારીખથી અથવા 4G સાઇટ્સના કમિશનિંગની તારીખથી 12 મહિના સુધીનું હશે, જે પણ વહેલું હોય.
સરકારે BSNLને સ્વદેશી 4G ટેલિકોમ સાધનોના પ્રતિષ્ઠિત પ્રોજેક્ટ માટે પસંદ કર્યું જેથી કરીને અન્ય બજારોમાં નિકાસ કરવા ઉપરાંત સ્થાનિક બજારની જરૂરિયાતો પૂરી કરવા માટે ટેલિકોમ ગિયર સેગમેન્ટમાં આત્મનિર્ભરતા પ્રાપ્ત કરી શકાય. આ 4G સાધનો આ પ્રોજેક્ટમાં પણ તૈનાત કરવામાં આવશે.
અપગ્રેડેશન આ LSW વિસ્તારોમાં વધુ સારી ઇન્ટરનેટ અને ડેટા સેવાઓને સક્ષમ કરશે. તે ગૃહ મંત્રાલય અને રાજ્ય સરકારોની જરૂરિયાતોને પૂર્ણ કરે છે. તે આ વિસ્તારોમાં તૈનાત સુરક્ષા કર્મચારીઓની સંચાર જરૂરિયાતોને પણ પૂરી કરશે. આ દરખાસ્ત ગ્રામીણ વિસ્તારોમાં મોબાઈલ કનેક્ટિવિટી પ્રદાન કરવાના લક્ષ્યને અનુરૂપ છે. આ ઉપરાંત, વિવિધ ઈ-ગવર્નન્સ સેવાઓ, બેંકિંગ સેવાઓ, ટેલી-મેડિસિન; આ વિસ્તારોમાં મોબાઈલ બ્રોડબેન્ડ દ્વારા ટેલી-એજ્યુકેશન વગેરે શક્ય બનશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ક્રિકેટમાં જીત અને રસીકરણમાં સિમાચિહ્ન બંને માટે ટીમ ઈન્ડિયાની પ્રશંસા કરી
પ્રધાનમંત્રી શ્રી નરેન્દ્ર મોદીએ ટીમ ઈન્ડિયાની પ્રશંસા કરી છે કેમકે ભારતે પોતાના રસીકરણ અભિયાન અને ક્રિકેટના મેદાનમાં મહત્વપૂર્ણ સફળતા પ્રાપ્ત કરી છે.
આજે, ભારતે ફરી એકવાર છેલ્લા 11 દિવસમાં ત્રણ વખત 1 કરોડથી વધુ ડોઝ આપ્યા.
ક્રિકેટમાં ભારતે આજે ઓવલમાં ઐતિહાસિક વિજય નોંધાવ્યો.
પ્રધાનમંત્રીએ ટ્વીટ કર્યુ:
“રસીકરણના મોરચે અને ક્રિકેટ પિચ પર  શાનદાર દિવસ. હંમેશાની જેમ #TeamIndia જીતે છે!
#SabkoVaccineMuftVaccine"
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 154.61 કરોડ લોકોને રસી આપવામાં આવી
- ભારતમાં સક્રિય કેસનું ભારણ 11,17,531 થયું
- સક્રિય કેસનું ભારણ હાલમાં 3.08% છે
- સાજા થવાનો દર હાલમાં 95.59% નોંધાયો
- છેલ્લા 24 કલાકમાં 84,825 દર્દીઓ સાજા થયા, કુલ વધીને 3,47,15,361 દર્દીઓ સાજા થયા
- છેલ્લા 24 કલાકમાં ભારતમાં 2,47,417 નવા કેસ નોંધાયા
- દૈનિક પોઝિટિવીટી દર 13.11% પહોંચ્યો
- સાપ્તાહિક પોઝિટિવીટી દર હાલમાં 10.80% છે
- કુલ 69.73 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 190.34 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 20,403 થયું
સક્રિય કેસનું ભારણ હાલમાં 0.05% છે
સાજા થવાનો દર હાલમાં 98.74% નોંધાયો
છેલ્લા 24 કલાકમાં 3,410 દર્દીઓ સાજા થયા, કુલ વધીને 4,25,60,905 દર્દીઓ સાજા થયા
છેલ્લા 24 કલાકમાં ભારતમાં 3,207 નવા કેસ નોંધાયા
દૈનિક પોઝિટિવીટી દર 0.95% પહોંચ્યો
સાપ્તાહિક પોઝિટિવીટી દર હાલમાં 0.82% છે
કુલ 84.10 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,36,776 ટેસ્ટ કરાયા
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 136
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- કેન્દ્રએ 4 રાજ્યમાં ઉચ્ચ સ્તરીય ટીમો મોકલી: અન્ય રાજ્યોમાં મોકલવા પર ચિંતન ચાલી રહ્યું છે
- કેન્દ્રએ રાજ્યો/ કેન્દ્ર શાસિત પ્રદેશોને વણતપાસાયેલા અને ચુકાઇ ગયેલા દર્દીઓને ટ્રેક કરવા માટે પરીક્ષણનું સ્તર વધારવાની સલાહ આપી
- ઉચ્ચ સ્તરના પરીક્ષણથી પોઝિટીવિટી દર ઘટાડવાનું સુનિશ્ચિત થાય છે
- કુલ નોંધાયેલા કેસોમાંથી સક્રિય કેસોનું ભારણ 5% કરતાં ઓછું

#Unite2FightCorona
#IndiaFightsCorona
Press Information Bureau
Ministry of Information and Broadcasting
Government of India
કેન્દ્રએ 4 રાજ્યમાં ઉચ્ચ સ્તરીય ટીમો મોકલી: અન્ય રાજ્યોમાં મોકલવા પર ચિંતન ચાલી રહ્યું છે, કેન્દ્રએ રાજ્યો/ કેન્દ્ર શાસિત પ્રદેશોને વણતપાસાયેલા અને ચુકાઇ ગયેલા દર્દીઓને ટ્રેક કરવા માટે પરીક્ષણનું સ્તર વધારવાની સલાહ આપી
વધુ વિગતો માટે: https://pib.gov.in/PressReleasePage.aspx?PRID=1674398
જી-20 નેતાઓની 15મી શિખર મંત્રણા 
વધુ વિગતો માટે: https://pib.gov.in/PressReleasePage.aspx?PRID=1674217
આરોગ્ય મંત્રાલયની ઈ-સંજીવનીએ 8 લાખ સલાહ-સૂચનો પૂર્ણ કર્યા
વધુ વિગતો માટે: https://pib.gov.in/PressReleseDetail.aspx?PRID=1674350
50,000 કરતાં વધુ આયુષ્માન ભારત આરોગ્ય અને સુખાકારી કેન્દ્રો  ના સંચાલન સાથે ભારતે એક સીમાચિહ્ન નોંધ્યું
વધુ વિગતો માટે: https://pib.gov.in/PressReleseDetail.aspx?PRID=1674243
પ્રધાનમંત્રીએ લક્ઝમ્બર્ગના પ્રધાનમંત્રી મહામહિમ ઝેવિયર બીટલ સાથે ભારત – લક્ઝમ્બર્ગ વર્ચ્યુઅલ બેઠકનું આયોજન કર્યું
વધુ વિગતો માટે: https://pib.gov.in/PressReleasePage.aspx?PRID=1674159
પ્રધાનમંત્રી 21 નવેમ્બરના રોજ ગાંધીનગરના પંડિત દીનદયાળ પેટ્રોલિયમ યુનિવર્સિટીના 8મા પદવીદાન સમારોહમાં સહભાગી થશે
વધુ વિગતો માટે: https://pib.gov.in/PressReleseDetail.aspx?PRID=1674135
પ્રધાનમંત્રી 22 નવેમ્બરના રોજ ઉત્તર પ્રદેશના વિંધ્યાચલ ક્ષેત્રમાં ગ્રામીણ પેય જળ પુરવઠા પરિયોજનાનો શિલાન્યાસ કરશે
વધુ વિગતો માટે: https://pib.gov.in/PressReleasePage.aspx?PRID=1674443
ભારત અને લક્ઝમબર્ગ વચ્ચે વર્ચ્યુઅલ શિખર સંમેલન પર સંયુક્ત નિવેદન
વધુ વિગતો માટે: https://pib.gov.in/PressReleasePage.aspx?PRID=1674304
ડૉ હર્ષ વર્ધને નેશનલ કાઉન્સિલ ઓફ કોન્ફેડરેશન ઓફ ઇન્ડિયન ઇન્ડસ્ટ્રીઝને સંબોધન કર્યું
વધુ વિગતો માટે: https://pib.gov.in/PressReleseDetail.aspx?PRID=1674426
FACT CHECK
(Visitor Counter : 127
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 192.74 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 19.93 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,92,74,20,735
|
|
બાકી ઉપલબ્ધ
|
|
19,93,69,660
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 192.74 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 19.93 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 116
પ્રધાનમંત્રીનું કાર્યાલય
પ્રધાનમંત્રીએ અરુણાચલ પ્રદેશની સુવર્ણ જયંતી અને 36મા રાજ્ય સ્થાપના દિવસની ઉજવણીમાં સંબોધન કર્યું
"એંગ્લો-અબોર યુદ્ધ હોય કે આઝાદી પછી સરહદની સુરક્ષા હોય, અરુણાચલના લોકોની બહાદુરીની ગાથાઓ દરેક ભારતીય માટે અમૂલ્ય વારસો છે"
"સબકા સાથ, સબકા વિકાસ, સબકા વિશ્વાસ અને સબકા પ્રયાસનો માર્ગ અરુણાચલ પ્રદેશ માટે વધુ સારા ભવિષ્યની ખાતરી કરશે"
"પૂર્વ ભારત, ખાસ કરીને ઉત્તર-પૂર્વ ભારત 21મી સદીમાં ભારતના વિકાસનું એન્જિન બનશે"
“અમે અરુણાચલને પૂર્વ એશિયાનું મુખ્ય પ્રવેશદ્વાર બનાવવા માટે સંપૂર્ણ શક્તિ સાથે કામ કરી રહ્યા છીએ. અરુણાચલની વ્યૂહાત્મક ભૂમિકાને ધ્યાનમાં રાખીને રાજ્યમાં આધુનિક ઈન્ફ્રાસ્ટ્રક્ચરનું નિર્માણ કરવામાં આવી રહ્યું છે.
પ્રધાનમંત્રી શ્રી નરેન્દ્ર મોદીએ અરુણાચલ પ્રદેશની સુવર્ણ જયંતી અને 36માં રાજ્ય સ્થાપના દિવસની ઉજવણી પર અરુણાચલ પ્રદેશના લોકોને અભિનંદન પાઠવ્યા છે. તેમણે છેલ્લા 50 વર્ષોમાં ઉગતા સૂર્યની ભૂમિ તરીકે તેમની ઓળખ મજબૂત કરવા બદલ તેમની પ્રશંસા કરી. તેમણે પ્રખ્યાત ભારત રત્ન ડૉ. ભૂપેન હજારિકાના પ્રસિદ્ધ ગીત 'અરુણાચલ હમારા'ની પંક્તિઓ પણ ટાંકી હતી. તેઓ આજે અરુણાચલ પ્રદેશની સુવર્ણ જયંતી અને 36મા રાજ્ય સ્થાપના દિવસની ઉજવણી પ્રસંગે બોલી રહ્યા હતા.
પ્રધાનમંત્રીએ અરુણાચલ પ્રદેશની દેશભક્તિ અને સામાજિક સૌહાર્દની લાગણીને પ્રોત્સાહન આપવા અને દેશના સાંસ્કૃતિક વારસાને જાળવી રાખવા બદલ પ્રશંસા કરી હતી. તેમણે અરુણાચલ પ્રદેશના શહીદોને શ્રદ્ધાંજલિ આપી જેમણે દેશ માટે પોતાનો જીવ ન્યોછાવર કર્યો. "એંગ્લો-અબોર યુદ્ધ હોય કે આઝાદી પછી સરહદની સુરક્ષા હોય, અરુણાચલના લોકોની બહાદુરીની ગાથાઓ દરેક ભારતીય માટે અમૂલ્ય વારસો છે", એમ પ્રધાનમંત્રીએ કહ્યું.
પ્રધાનમંત્રીએ રાજ્યની તેમની ઘણી મુલાકાતોને યાદ કરી અને મુખ્યમંત્રી શ્રી પેમા ખાંડુના નેતૃત્વમાં ડબલ-એન્જિન-સરકાર હેઠળ વિકાસની ગતિથી સંતોષ વ્યક્ત કર્યો. "સબકા સાથ, સબકા વિકાસ, સબકા વિશ્વાસ અને સબકા પ્રયાસનો માર્ગ અરુણાચલ પ્રદેશ માટે વધુ સારા ભવિષ્યની ખાતરી કરશે", તેમણે કહ્યું.
પ્રધાનમંત્રીએ તેમના વિશ્વાસને પુનરાવર્તિત કર્યો કે પૂર્વ ભારત, ખાસ કરીને ઉત્તર-પૂર્વ ભારત 21મી સદીમાં ભારતના વિકાસનું એન્જિન બનશે. તેમણે છેલ્લા 7 વર્ષ દરમિયાન લીધેલા પગલાઓની પણ યાદી આપી હતી. કનેક્ટિવિટી અને પાવર ઇન્ફ્રાસ્ટ્રક્ચરના ક્ષેત્રમાં વ્યાપક કામ ચાલી રહ્યું છે અને તે અરુણાચલ પ્રદેશમાં જીવન અને વ્યવસાયને સરળ બનાવી રહ્યું છે. પ્રદેશની તમામ રાજધાનીઓને પ્રાથમિકતાના ધોરણે રેલ સાથે જોડવામાં આવી રહી છે. “અમે અરુણાચલને પૂર્વ એશિયાનું મુખ્ય પ્રવેશદ્વાર બનાવવા માટે સંપૂર્ણ શક્તિ સાથે કામ કરી રહ્યા છીએ. અરુણાચલની વ્યૂહાત્મક ભૂમિકાને ધ્યાનમાં રાખીને, રાજ્યમાં આધુનિક ઈન્ફ્રાસ્ટ્રક્ચરનું નિર્માણ કરવામાં આવી રહ્યું છે,” પ્રધાનમંત્રીએ જણાવ્યું હતું.
પ્રધાનમંત્રીએ નોંધ્યું કે અરુણાચલ પ્રકૃતિ અને સંસ્કૃતિ સાથે સુમેળમાં આગળ વધી રહ્યું છે. "તમારા પ્રયત્નોને લીધે, અરુણાચલ એ જૈવ વિવિધતાના સૌથી મહત્વપૂર્ણ ક્ષેત્રોમાંનું એક છે", પ્રધાનમંત્રીએ અરુણાચલ પ્રદેશના લોકોની પ્રશંસા કરી.
શ્રી મોદીએ આરોગ્ય, શિક્ષણ, કૌશલ્ય વિકાસ, મહિલા સશક્તિકરણ અને સ્વ-સહાય જૂથોના ક્ષેત્રોમાં વિકાસ માટે મુખ્યમંત્રીના પ્રયાસો પર પણ ખુશી વ્યક્ત કરી હતી. પ્રધાનમંત્રીએ રાજ્યના વિકાસ માટે સતત કામ કરવા બદલ કેન્દ્રીય કાયદા મંત્રી શ્રી કિરેન રિજિજુની પણ પ્રશંસા કરી હતી.
પ્રધાનમંત્રીએ વૈશ્વિક સ્તરે અરુણાચલની પ્રવાસન ક્ષમતાને સાકાર કરવા માટેની તેમની પ્રતિબદ્ધતાનો પણ પુનરોચ્ચાર કર્યો હતો.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતે પોતાનો સાજા થવાનો ઉંચો દર જાળવી રાખ્યો છે: કુલ સાજા થયેલા કેસની સંખ્યા 27 લાખને પાર
સક્રિય કેસ કરતા સાજા થયેલા કેસ 3.5 ગણા વધારે
વધુ દર્દીઓ સ્વસ્થ થતાં અને હોસ્પિટલો અને હોમ આઇસોલેશન માંથી રજા મળવાના કારણે ભારતમાં કોવિડ-19માંથી સાજા થયેલા કેસની કુલ સંખ્યા આજે 27 લાખને પાર થઇ ગઈ છે. 27,13,933 દર્દીઓ સ્વસ્થ થયા છે. કેન્દ્ર દ્વારા સઘન પરીક્ષણ અને આગેવાની નીતિના અસરકારક અમલીકરણ તથા નજીકના સંપર્કોની સમયસર દેખરેખ દ્વારા વ્યાપકપણે ટ્રેકિંગ અને દેશભરમાં તબીબી સંભાળના વિસ્તૃત વિસ્તરણ દ્વારા અસરકારક રીતે સારવાર થઇ શકી છે.
છેલ્લા 24 કલાકમાં 64,935 દર્દીઓ સ્વસ્થ થતા, ભારતમાં કોવિડ -19 દર્દીઓનો સાજા થવાનો દર સુધરીને 76.61% થયો છે અને તે સતત પ્રગતિ દર્શાવે છે. છેલ્લા ઘણા મહિનાઓથી સ્વસ્થ થતા દર્દીઓની સંખ્યા સતત વધી રહી છે.
ભારતમાં આજે સાજા થયેલા કેસ સક્રિય કેસ કરતાં 3.55 ગણા થઇ ગયા છે.
સક્રિય કેસની  સરખામણીએ કરીએ તો ભારતમાં લગભગ 19.5 લાખ  સાજા થયેલા કેસની સંખ્યા નોંધાઈ છે. વિક્રમજનક રીતે ઊંચા સાજા થવાના દરે સુનિશ્ચિત કર્યું છે કે દેશનું વાસ્તવિક કેસ ભારણ અર્થાત સક્રિય કેસમાં ઘટાડો થવાનું ચાલુ છે અને હાલમાં કુલ પોઝિટિવ કેસના ફક્ત 21.60% છે. પરિણામે સાજા થયેલા દર્દીઓની સંખ્યા અને સક્રિય કેસ વચ્ચેના અંતરને ઝડપથી વધારવામાં મદદ મળી છે.
મૃત્યુદરને નીચો રાખવામાં અને તેના સતત નીચે જતા વલણને ધ્યાનમાં રાખીને ઘણાં સાકલ્યવાદી ઉપાયો દ્વારા ગંભીર દર્દીઓની સમયસર અને અસરકારક તબીબી વ્યવસ્થાપને મહત્વની ભૂમિકા ભજવી છે. પરિણામે આજે તે દર ઘટીને 1.79% થઇ ગયો છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/BT
(Visitor Counter : 185
ગૃહ મંત્રાલય
કેન્દ્રીય ગૃહ પ્રધાન શ્રી અમિત શાહના નિર્દેશો હેઠળ ગૃહ મંત્રાલયે કલ્યાણ અને પુનર્વસન બૉર્ડ  દ્વારા 'CAPF પુનર્વાસ' શરૂ કર્યું છે
આ પોર્ટલ નિવૃત્ત સેન્ટ્રલ આર્મ્ડ પોલીસ ફોર્સ  અને આસામ રાઇફલ્સના કર્મચારીઓને ખાનગી સુરક્ષા એજન્સીઓ સાથે પુનઃરોજગાર મેળવવા માટે તેમની કુશળતાનાં ક્ષેત્ર અને પસંદગીનાં રોજગાર સ્થાન સાથે WARB વેબસાઇટ પર વ્યક્તિગત વિગતો અપલોડ કરીને યોગ્ય જોડ શોધવામાં મદદ કરશે
CAPF કર્મચારીઓ અને તેમના પરિવારોનું કલ્યાણ એ શ્રી નરેન્દ્ર મોદીની આગેવાની હેઠળની સરકારની ટોચની પ્રાથમિકતાઓમાંની એક છે
આ પહેલ CAPF ના કર્મચારીઓનાં કલ્યાણ તરફનું એક પગલું છે અને તેમની પુનઃસ્થાપન જરૂરિયાતોને પહોંચી વળવામાં ઘણું આગળ વધશે
નિવૃત્ત સેન્ટ્રલ આર્મ્ડ પોલીસ ફોર્સ  અને આસામ રાઈફલના કર્મચારીઓને ખાનગી સુરક્ષા એજન્સીઓ સાથે રોજગાર મેળવવાની સુવિધા આપવાના ઉદ્દેશ્ય સાથે, કેન્દ્રીય ગૃહ પ્રધાન શ્રી અમિત શાહના નિર્દેશો હેઠળ ગૃહ મંત્રાલયે વેલ્ફેર એન્ડ રિહેબિલિટેશન બોર્ડ  મારફત 'CAPF પુનર્વાસ' શરૂ કર્યું છે. આ પોર્ટલ પુનઃરોજગાર મેળવવા માગતા નિવૃત્ત કર્મચારીઓને તેમની નિપુણતાનાં ક્ષેત્ર અને પસંદગીનાં રોજગાર સ્થાન સાથે તેમની વ્યક્તિગત વિગતો WARB વેબસાઇટ પર અપલોડ કરીને યોગ્ય જોડ શોધવામાં મદદ કરશે. ગૃહ મંત્રાલય ખાનગી સુરક્ષા એજન્સીઓ ની નોંધણી માટે ખાનગી સુરક્ષા એજન્સી નિયમન અધિનિયમ  હેઠળ એક પોર્ટલ પણ ચલાવે છે. CAPF કર્મચારીઓ અને તેમના પરિવારોનું કલ્યાણ એ શ્રી નરેન્દ્ર મોદીની આગેવાની હેઠળની સરકારની ટોચની પ્રાથમિકતાઓમાંની એક છે.
બંને વૅબસાઇટ હવે એકબીજા સાથે જોડાયેલી છે જેના દ્વારા નિવૃત્ત CAPF કર્મચારીઓનો ડેટાબેઝ કે જેમણે 'CAPF પુનર્વાસ' પર અરજી કરી છે તે PSAs દ્વારા PSARA વૅબસાઇટ મારફત એક્સેસ કરી શકાય છે જેના પરિણામે કામ ઇચ્છતા-જૉબ સીકર્સ અને કામ આપનારા-જૉબ પ્રોવાઈડર બંને માટે એક જ પ્લેટફોર્મ છે. ગૃહ મંત્રાલયની આ નવી પહેલ PSAને 'CAPFs Punarvaas' હેઠળના ડેટા બેઝની ડિજિટલ રીતે ઍક્સેસ પ્રદાન કરે છે.
સુરક્ષા સેવાઓની આવશ્યકતા ધરાવતા વ્યવસાયિક સંસ્થાનોની સંખ્યામાં વધારો થવા સાથે, PSAની નોંધપાત્ર વૃદ્ધિ થઈ છે જેનાથી સુરક્ષા કર્મચારીઓની જરૂરિયાતમાં વધારો થયો છે. એક તરફ, PSAs ને CAPF ના નિવૃત્ત અને ઈચ્છુક કર્મચારીઓના ડેટાબેઝને ઍક્સેસ કરીને ફાયદો થશે જેઓ સુરક્ષા અને અન્ય સુરક્ષા સંબંધિત સેવાઓ પ્રદાન કરવામાં સારી રીતે પ્રશિક્ષિત છે; બીજી તરફ આ પહેલ નિવૃત્ત CAPF કર્મચારીઓને PSAમાં રોજગાર મેળવવા માટે એક ઇલેક્ટ્રોનિક પ્લેટફોર્મ પૂરું પાડશે.
આ પહેલ CAPFના કર્મચારીઓનાં કલ્યાણ તરફનું એક પગલું છે અને તેમની પુનઃસ્થાપન જરૂરિયાતોને પહોંચી વળવામાં ઘણું આગળ વધશે.
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 40.64 કરોડ લોકોને રસી આપવામાં આવી
છેલ્લા 24 કલાકમાં ભારતમાં 38,164 નવા કેસ નોંધાયા
દેશમાં અત્યાર સુધીમાં કુલ 3,03,08,456 દર્દીઓ સાજા થયા
સાજા થવાનો દર વધીને 97.32% થયો
છેલ્લા 24 કલાકમાં 38,660 દર્દીઓ સાજા થયા
ભારતમાં સક્રિય કેસનું ભારણ ઘટીને 4,21,665 થયું
સક્રિય કેસ કુલ કેસનાં 1.35% થયા
સાપ્તાહિક પોઝિટિવિટી દર ઘટીને 5% કરતા ઓછો થઈ ગયો છે, હાલમાં 2.08% છે
દૈનિક પોઝિટિવિટી દર 2.61%એ પહોંચ્યો, જે સતત 28મા દિવસે 3%થી ઓછો છે
પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 44.54 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 192
પ્રધાનમંત્રીનું કાર્યાલય
47મી G7 શિખર પરિષદના પ્રથમ સંપૂર્ણ સત્રમાં પ્રધાનમંત્રીએ ભાગ લીધો
પ્રધાનમંત્રી શ્રી નરેન્દ્ર મોદીએ આજે 47મી G7 શિખર પરિષદના પ્રથમ સંપૂર્ણ સત્રમાં પ્રધાનમંત્રીએ ભાગ લીધો હતો.
‘બિલ્ડ બેક સ્ટ્રોન્ગર – હેલ્થ ’ વિષય પરના આ સત્રમાં કોરોનાવાયરસની મહામારી સામે સમગ્ર વિશ્વમાં આવી રહેલી રિકવરી તથા ભવિષ્યમાં આ પ્રકારની મહામારી સામેના રક્ષણને મજબૂત બનાવવા પર ધ્યાન આપવામાં આવ્યું હતું અને તે વિશે ચર્ચા કરાઈ હતી.
આ સત્ર દરમિયાન પ્રધાનમંત્રીએ ભારતમાં કોરોના વાયરસની તાજેતરની લહેર વખતે G7 રાષ્ટ્રો તથા અન્ય આમંત્રિત દેશોએ આપેલા સહકાર પ્રત્યે આભાર વ્યક્ત કર્યો હતો.
તેમણે આ પ્રસંગે મહામારી સામેની લડતમાં ભારતના એક સમાજ તરીકેના અભિગમ, સરકાર, ઉદ્યોગો તથા સમાજે એકત્રિત થઈને હાથ ધરેલી કામગીરીનો ઉલ્લેખ કર્યો હતો.
તેમણે કોરોનાના રોગીઓને પારખવા, પરિક્ષણ કરવા અને વેક્સિન મેનેજમેન્ટ માટે ડિજિટલના સાધનોનો ભારતે સફળતાપૂર્વક કરેલા ઉપયોગનું વર્ણન કર્યું હતું અને અન્ય વિકસતા દેશો સાથે પોતાના આ અનુભવ અને આવડતને શેર કરવાની ભારતની ઇચ્છા વ્યક્ત કરી હતી.
પ્રધાનમંત્રીએ વૈશ્વિક આરોગ્ય સંચાલનના સુધારા માટે ભારતના સહિયારા પ્રયાસ અંગે પ્રતિબદ્ધતા દાખવી હતી. તેમણે કોવિડ સંબંધિત ટેકનોલોજી માટેની ટ્રિપ્સમાં રાહત આપવા માટે ભારત અને સાઉથ આફ્રિકા દ્વારા WTO ખાતે કરાયેલી દરખાસ્તમાં સહકાર આપવા G7 સમક્ષ માગણી કરી હતી.
પ્રધાનમંત્રી શ્રી નરેન્દ્ર મોદીએ જણાવ્યું હતું કે આજની બેઠક મારફતે સમદ્ર વિશ્વ સમક્ષ “એક પૃથ્વી એક આરોગ્ય”નો સંદેશ વહેતો થવો જોઈએ. ભવિષ્યમાં આ પ્રકારની મહામારીને રોકવા માટે વૈશ્વિક એકતા, અખંડિતતા અને નેતાગીરીની હાકલ કરતાં પ્રધાનમંત્રીએ આ બાબતે લોકશાહી અને પારદર્શક સમાજની વિશેષ જવાબદારી હોવા પર ભાર મૂક્યો હતો.
પ્રધાનમંત્રી આવતીકાલે G7 શિખર મંત્રણાના અંતિમ દિવસે પણ ભાગ લેશે અને બે સત્રને સંબોધન કરશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ કાશી વિશ્વનાથ અને બિહુ ઉજવણી પર નાગરિકોની ટિપ્પણીઓનો જવાબ આપ્યો
પ્રધાનમંત્રી શ્રી નરેન્દ્ર મોદીએ કાશી વિશ્વનાથ અને બિહુ ઉત્સવથી માંડીને નાગરિકોના પ્રશ્નોના જવાબ આપ્યા છે.
પોતાના પિતાને કાશી વિશ્વનાથ લઈ જવાની તક મળતા એક નાગરિકને જવાબ આપતા પ્રધાનમંત્રીએ ટ્વીટ કર્યું:
"સુંદર!"
થોડા દિવસો પહેલા આસામમાં બિહુ ઉજવણી પર એક નાગરિકને જવાબ આપતા, પ્રધાનમંત્રીએ ટ્વીટ કર્યું:
“હા, આ બિહુની ઉજવણી હતી જેને હું ક્યારેય ભૂલીશ નહીં. બિહુ કાર્યક્રમ ઉપરાંત આસામની મુલાકાતની કેટલીક વધુ તસવીરો અહીં છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(